Euroopa võlakriisi ühte aspekti pole aga ei meie ajakirjandus ega ka finantsturgude spetsialistide kommuun üldse käsitlenud. Mis saab siis, kui Kreeka ei suuda mingil hetkel tõesti võlakirju lunastada? Tõsi, sellest ei räägita ka väga palju välisajakirjanduses - osaliselt ilmselt sellepärast, et väga seda siiski ei usuta. Tallinna börsi 15 aastapäevale pühendatud konverentsil ütles Pennsylvania Ülikooli professor Jeremy Siegel üsna veendunult  et seda ei juhtu. Meie finantsspetsialistide konsensuslik arvamus paistab olevat, et Kreeka, aga ka Portugali võlakirjade default on möödapääsmatu ja veel kindlamalt, et see on vajalik. Ehkki mitte keegi seda otsesõnu ei ütle, on meedias ja sotsiaalvõrgustikes väljaöeldu üldistusena mulle taoline mulje on jäänud.